Franz Blei
Store norske leksikon,Språk og litteratur,Litteratur i verden,Europa,Østerrikes litteratur,Østerrikes litteratur på 1900-tallet
Franz Blei er østerriksk forfatter, kritiker, redaktør og oversetter. Størst betydning har han fått som essayist, redaktør og oversetter.
Biografi og eksil Blei var svært politisk interessert og marxist. I 1931 flyttet han til Mallorca for å komme vekk fra den politiske utviklingen i Tyskland, fra 1936 førte den spanske borgerkrigen til at han på ny måtte i eksil. Først i 1941 fikk han et visum til USA, hvor han døde i 1942. Litteratur- og kulturhistorisk betydning Blei var med på å grunnlegge og gi ut blant annet tidsskriftene Amethyst (fra 1906), Opale (fra 1907), Hyperion (fra 1908, sammen Carl Sternheim), og Der Zwiebelfisch (fra 1909); han var redaktør i tidsskriftene Weiße Blätter og Berliner Roland. Ved siden av en rekke essayer om kulturelle og politiske emner er han i dag særlig kjent for boken Das grosse Bestiarium der modernen Literatur (1920), hvor han på en satirisk måte framstiller forfatterne i sin samtid som eksotiske dyr. Les mer i Store norske leksikon Østerrikes litteratur Eksterne lenker Franz Blei i Projekt Gutenberg-DE Franz Blei i Deutsche Biographie